Diari Oficial de la Generalitat Valenciana


Sumari del DOGV 5706, del 19-02-2008 (2008/1661)

RESOLUCIÓ de 25 de gener de 2008, de la secretària autonòmica de Justícia de la Conselleria de Justícia i Administracions Públiques, per la qual es resol inscriure la baixa, en el Registre de Fundacions de la Comunitat Valenciana, de la Fundació Instituto de Propietarios Extranjeros de la Comunidad Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2008/01/25/(1)/dof/vci/html**

### Dades del document

Número de DOGV
:   5706

Data del DOGV
:   19-02-2008

Secció del DOGV
:   I. DISPOSICIONS GENERALS

Número del document
:   2008/1661


Data del document
:   25-01-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * cessament d'activitat
    * fundació

RESOLUCIÓ de 25 de gener de 2008, de la secretària autonòmica de Justícia de la Conselleria de Justícia i Administracions Públiques, per la qual es resol inscriure la baixa, en el Registre de Fundacions de la Comunitat Valenciana, de la Fundació Instituto de Propietarios Extranjeros de la Comunidad Valenciana. [2008/1661]  
Vist l'expedient de baixa d'inscripció registral de la Fundació Instituto de Propietarios Extranjeros de la Comunidad Valenciana, resulten els següents,  
Fets  
Primer. La Fundació es va classificar, mitjançant una resolució de la secretària general de la conselleria de Justícia i Administracions Públiques, de data 4 de novembre de 1999, amb el número 108 (A).  
Segon. En data 6 d'agost de 2007, la Fundació Instituto de Propietarios Extranjeros de la Comunidad Valenciana va presentar escrit davant del Protectorat de Fundacions, en què sol·licitava la ratificació de l'acord d'extinció i liquidació, preses en la reunió del seu Patronat de data 13 de juny de 2007.  
Que mitjançant una Resolució del conseller de Justícia i Administracions Públiques, de data 15 de novembre de 2007, es va ratificar l'acord d'extinció i liquidació acordat pel Patronat de la Fundació Instituto de Propietarios Extranjeros de la Comunidad Valenciana, i va inscriure en el Registre de Fundacions de la Comunitat Valenciana l'extinció i els tràmits de liquidació, que van ser elevats a escriptura pública atorgada davant del notari de l'Il·lustre Col·legi de València, Salvador Pastor Pérez, de data 13 de juny de 2007, número 2.121.  
Tercer. Per mitjà d'un escrit de data 27 de desembre de 2007, la Fundació ha sol·licitat la inscripció en el Registre de la baixa registral, una vegada acreditat el lliurament del romanent de la liquidació a l'Àrea de Residents Europeus de la Diputació Provincial d'Alacant.  
Fonaments de dret  
Primer. L'article 13 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Justícia i Administracions Públiques, determinen que a aquesta conselleria li correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana s'exerceix per la conselleria competent en matèria de fundacions, corresponent-li al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta secretaria autonòmica de Justícia és competent, per delegació, per a conéixer i resoldre el present expedient, en virtut del que disposa l'Orde de 22 d'octubre de 2007, de la conselleria de Justícia i Administracions Públiques, sobre delegació de l'exercici de competències en la secretaria autonòmica de Justícia (DOCV de 21 de novembre 2007, núm. 5644).  
Quart. L'extinció i els tràmits de liquidació de la Fundació Instituto de Propietarios Estrangeros de la Comunidad Valenciana s'han inscrit en el Registre, per la qual cosa resulta procedent donar-la de baixa en el Registre de Fundacions de la Comunitat Valenciana.   
Vistos els preceptes legals esmentats i la resta de generals i de pertinent aplicació, resolc:  
Inscriure la baixa en el Registre de Fundacions de la Comunitat Valenciana de la Fundació Instituto de Propietarios Extranjeros de la Comunidad Valenciana.  
Notifiqueu la present Resolució, que és definitiva en via administrativa, amb l'advertència que contra ella podrà interposar-se recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/98, de 13 de juliol, reguladora de la Jurisdicció Contenciosa Administrativa, sense perjudici de poder interposar, si fa al cas, recurs de reposició potestatiu en el termini d'un mes, davant del conseller de Justícia i Administracions Públiques, així com qualsevol altre recurs que s'estime adient.  
València, 25 de gener de 2008.- La secretària autonòmica de Justícia: Patricia Montagud Alario.


Còpia Permalink ELI